wannaphong/clean_thaiwikipedia huggingface dataset:
# เจ้าชายโทโมฮิโตะแห่งมิกาซะ
เจ้าชายโทโมฮิโตะแห่งมิกาซะ (5 มกราคม พ.ศ. 2489 – 6 มิถุนายน พ.ศ. 2555) เป็นพระโอรสองค์ใหญ่ของเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ เป็นพระญาติวงศ์ชั้นที่ 1 ของสมเด็จพระจักรพรรดิอากิฮิโตะ เคยอยู่ในลำดับที่หกแห่งการสืบราชสันตติวงศ์ญี่ปุ่น และเป็นว่าที่ผู้สืบบรรดาศักดิ์ มิกาซะโนะมิยะ ต่อจากพระบิดา เจ้าชายโทโมฮิโตะเป็นเจ้านายพระองค์แรกตั้งแต่ยุคเมจิที่ไว้พระมัสสุและพระทาฐิกะ มีสมญาว่า "เจ้าเครา" (,)A Font of Commentary Amid Japan’s Taciturn Royals New York Times, 20 October 2007

เจ้าชายโทโมฮิโตะแห่งมิกาซะสิ้นพระชนม์เมื่อวันที่ 6 มิถุนายน พ.ศ. 2555 ด้วยโรคมะเร็ง

 พระประวัติ 
เจ้าชายโทโมฮิโตะแห่งมิกาซะ ประสูติเมื่อวันที่ 5 มกราคม พ.ศ. 2489 ณ วังของพระบิดา สำเร็จการศึกษาสาขารัฐศาสตร์ คณะนิติศาสตร์ มหาวิทยาลัยกากูชูอิง เมื่อ พ.ศ. 2511 และทรงศึกษาต่อที่วิทยาลัยมอดลิน มหาวิทยาลัยออกซฟอร์ด สหราชอาณาจักร ช่วง พ.ศ. 2511–2513

 เสกสมรส 
เจ้าชายโทโมฮิโตะแห่งมิกาซะทรงหมั้นกับโนบูโกะ อาโซ ธิดาของทากากิจิ อาโซ ประธานบริษัทอาโซซีเมนต์ หลานตาของชิเงรุ โยชิดะ อดีตนายกรัฐมนตรีญี่ปุ่น และเป็นน้องสาวของทาโร อาโซ อดีตนายกรัฐมนตรีญี่ปุ่น เมื่อวันที่ 21 พฤษภาคม พ.ศ. 2523 และเสกสมรสในวันที่ 7 พฤศจิกายนปีเดียวกัน และโนบูโกะได้รับการสถาปนาขึ้นเป็น เจ้าหญิงพระชายา ถือเป็นเจ้านายญี่ปุ่นพระองค์ที่สองที่มีพื้นเพเป็นคริสตัง (พระองค์แรกคือสมเด็จพระจักรพรรดินีมิจิโกะ แต่ต่างตรงที่เจ้าหญิงโนบูโกะทรงผ่านพิธีศีลล้างบาปมาแล้ว) ทั้งสองมีพระธิดาด้วยกันสองพระองค์ คือ
 เจ้าหญิงอากิโกะแห่งมิกาซะ (ประสูติ 20 ธันวาคม พ.ศ. 2524)
 เจ้าหญิงโยโกะแห่งมิกาซะ (ประสูติ 25 ตุลาคม พ.ศ. 2526)

เดิมเจ้าชายโทโมฮิโตะและครอบครัวประทับอยู่ร่วมกันในเขตพระราชฐานอากาซากะ เขตมินาโตะ โตเกียว กระทั่งเดือนตุลาคม พ.ศ. 2552 เจ้าหญิงโนบูโกะทรงแยกจากพระสวามีและพระธิดาออกไปประทับที่อื่น

 สิ้นพระชนม์ 
เจ้าชายโทโมฮิโตะได้รับการวินิจฉัยว่าประชวรด้วยโรคมะเร็งตั้งแต่ พ.ศ. 2534 ต่อมาทรงประชวรด้วยโรคมะเร็งกล่องเสียงใน พ.ศ. 2546 และทรงรับถวายการรักษาทันที เดือนกันยายน พ.ศ. 2549 พระองค์กรามหักหลังการรักษาด้วยเคมีบำบัด ครั้น พ.ศ. 2550 เจ้าชายโทโมฮิโตะทรงตรัสต่อสาธารณชนว่า พระองค์ประชวรด้วยโรคพิษสุราเรื้อรังและกำลังรับการรักษาที่โรงพยาบาลของสำนักพระราชวัง เดือนมีนาคม พ.ศ. 2551 เชื้อมะเร็งกระจายไปทั่วพระศอ (คอหอย) และทรงเข้ารับการผ่าตัดPrince Tomohito to undergo surgery for throat cancer  Japan News Review 14 March 2008 แม้จะพยายามรักษาเสียงของพระองค์ไว้ได้ แต่หลังการประชวรด้วยพระอาการพระปับผาสะอักเสบอันเกิดการการกลืนพระกระยาหารที่ไม่เหมาะสม  พระองค์ต้องใช้เครื่องช่วยพูด (Electrolarynx) เมื่อมีรับสั่งเท่านั้น

เจ้าชายโทโมฮิโตะแห่งมิกาซะสิ้นพระชนม์เมื่อวันที่ 6 มิถุนายน พ.ศ. 2555 เนื่องจากอวัยวะภายในล้มเหลว สิริพระชันษา 66 ปี  พระราชพิธีถวายพระเพลิงจัดขึ้นภายในสุสานหลวงโทชิมางาโอกะ มีผู้เข้าร่วมพระราชพิธี 660 คน

มิถุนายน พ.ศ. 2556 สำนักพระราชวังญี่ปุ่นประกาศรวมครอบครัวของเจ้าชายโทโมฮิโตะเข้ากับเจ้าชายทากาฮิโตะ มิกาซะโนะมิยะ เป็นครอบครัวเดียวกัน
# ยาซูโกะ โคโนเอะ
ยาซูโกะ โคโนเอะ (ประสูติ 26 เมษายน พ.ศ. 2487) หรือพระนามเดิม เจ้าหญิงยาซูโกะแห่งมิกาซะ  เป็นพระธิดาพระองค์ใหญ่ในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ ภายหลังได้ทรงลาออกจากฐานันดรศักดิ์แห่งพระราชวงศ์เพื่อเสกสมรสกับทาดาเตรุ โคโนเอะ เมื่อ พ.ศ. 2509

 พระประวัติ 
ยาซูโกะ โคโนเอะ มีพระนามเดิมว่า เจ้าหญิงยาซูโกะแห่งมิกาซะ ประสูติเมื่อวันที่ 26 เมษายน พ.ศ. 2487 เป็นพระธิดาพระองค์ใหญ่ในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ สำเร็จการศึกษาจากโรงเรียนกากูชูอิงทั้งแผนกประถมและมัธยมศึกษา และระดับอุดมศึกษาสาขาวิชาภาษาและวรรณคดีญี่ปุ่น คณะอักษรศาสตร์ มหาวิทยาลัยกากูชูอิง

เจ้าหญิงยาซูโกะแห่งมิกาซะ ได้ลาออกจากฐานันดรศักดิ์เพื่อเสกสมรสกับทาดาเตรุ โคโนเอะ เมื่อวันที่ 16 ธันวาคม พ.ศ. 2509 ทั้งสองมีบุตรชายด้วยกันเพียงคนเดียวคือทาดาฮิโระ โคโนเอะ

ทั้งนี้ทาดาเตรุ โคโนเอะ พระสวามี เป็นน้องชายของโมริฮิโระ โฮโซกาวะ อดีตนายกรัฐมนตรีญี่ปุ่น ทั้งมีศักดิ์เป็นหลานตาและผู้สืบสกุลของฟูมิมาโระ โคโนเอะ อดีตนายกรัฐมนตรีญี่ปุ่น ปัจจุบันเขาดำรงตำแหน่งเป็นประธานของสภากาชาดญี่ปุ่น

 พระเกียรติยศ 
 พระอิสริยยศ 
 26 เมษายน พ.ศ. 2487 — 16 ธันวาคม พ.ศ. 2509 : เจ้าหญิงยาซูโกะแห่งมิกาซะ
 16 ธันวาคม พ.ศ. 2509 —  ปัจจุบัน : นางยาซูโกะ โคโนเอะ

 เครื่องราชอิสริยาภรณ์ 
 เครื่องราชอิสริยาภรณ์รัตนมงกุฎ

 ลำดับสาแหรก
# ลามา
ลามา อาจหมายถึง

 ลามะ - พระทิเบต
 ยามา - สัตว์ในวงศ์อูฐ
 LLaMA - แบบจำลองภาษาขนาดใหญ่
# ยามา (แก้ความกำกวม)
ยามา อาจหมายถึง
 ยามา สวรรค์ชั้นที่ 3 ในฉกามาพจร
 ยามา หรือ "ลามา" สัตว์เลี้ยงในตระกูลอูฐ (camelid) ของทวีปอเมริกาใต้
# มาซาโกะ เซ็ง
มาซาโกะ เซ็ง (ประสูติ 23 ตุลาคม พ.ศ. 2494) หรือพระนามเดิม เจ้าหญิงมาซาโกะแห่งมิกาซะ  เป็นพระธิดาในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ ต่อมาทรงลาออกจากฐานันดรศักดิ์แห่งพระราชวงศ์เพื่อเสกสมรสกับโซชิตสึ เซ็งที่ 16 เมื่อ 14 ตุลาคม พ.ศ. 2526

 พระประวัติ 
มาซาโกะ เซ็ง มีพระนามเดิมว่า เจ้าหญิงมาซาโกะแห่งมิกาซะ ประสูติเมื่อวันที่ 23 ตุลาคม พ.ศ. 2494 เป็นพระธิดาในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ สำเร็จการศึกษาจากโรงเรียนกากูชูอิงทั้งแผนกประถมและมัธยมศึกษา และสำเร็จการศึกษาอักษรศาสตรบัณฑิต สาขาวิชาวรรณคดีและภาษาญีปุ่น คณะอักษรศาสตร์ มหาวิทยาลัยกากูชูอิง หลังทรงสำเร็จการศึกษาได้สามปี พระองค์ถูกส่งไปโรงเรียนประจำที่ประเทศสวิตเซอร์แลนด์ ก่อนย้ายไปศึกษาที่มหาวิทยาลัยเซอร์บอน กรุงปารีส ประเทศฝรั่งเศส

เจ้าหญิงมาซาโกะเสกสมรสกับมาซายูกิ เซ็ง บุตรชายของโซชิตสึ เซ็งที่ 15 (นามเดิม มาซาโอกิ เซ็ง) เมื่อวันที่ 14 ตุลาคม พ.ศ. 2526 พระองค์ต้องลาออกจากฐานันดรศักดิ์แห่งพระราชวงศ์ตามกฎมนเทียรบาลThe Imperial House Law, Article 12, https://www.kunaicho.go.jp/e-kunaicho/hourei-01.html, พระภัสดาของพระองค์สืบตำแหน่งจากบิดา ได้ชื่อเป็น โซชิตสึ เซ็งที่ 16 เป็นปรมาจารย์ผู้สืบทอดตระกูลลำดับที่ 16 ของสำนักพิธีชงชาแบบญี่ปุ่นอูราเซ็งเกะเมื่อเดือนธันวาคม พ.ศ. 2545

มาซาโกะและพระภัสดามีบุตรด้วยกันสามคน คือ
 อากิฟูมิ คิกูจิ (10 พฤศจิกายน พ.ศ. 2527 – 20 สิงหาคม พ.ศ. 2567) เปลี่ยนนามสกุลจาก "เซ็ง" เป็น "คิกูจิ" เมื่อ พ.ศ. 2557
 มากิโกะ ซากาตะ (เกิด 11 กรกฎาคม พ.ศ. 2530) สมรสกับมูเนฮิโระ ซากาตะ เมื่อ พ.ศ. 2560
 ทากาฟูมิ เซ็ง (เกิด 6 กรกฎาคม พ.ศ. 2533)

 กิจกรรม 
มาซาโกะทรงงานในสโมสรโสโรปโตมิสต์อินเตอร์เนชั่นแนลในประเทศญี่ปุ่น เคยดำรงตำแหน่งเป็นประธานของสมาคมโสโรปโตมิสต์อินเตอร์เนชั่นแนลเกียวโตเมื่อ พ.ศ. 2549 และ 2559 โดยใน พ.ศ. 2555 มาซาโกะถูกเลือกให้เป็นผู้ว่าการสโมสรโสโรปโตมิสต์อินเตอร์เนชั่นแนลอเมริกาประจำประเทศญี่ปุ่น พื้นที่ชูโอ เป็นลำดับที่ 14 และเดือนมีนาคม พ.ศ. 2561 มาซาโกะถูกเลือกเป็นประธานมูลนิธิโสโรปโตมิสต์ญี่ปุ่น

 พระเกียรติยศ 
 พระอิสริยยศ 
 23 ตุลาคม พ.ศ. 2494 — 14 ตุลาคม พ.ศ. 2526 : เจ้าหญิงมาซาโกะแห่งมิกาซะ
 14 ตุลาคม พ.ศ. 2526 —  ปัจจุบัน : นางมาซาโกะ เซ็ง

 เครื่องราชอิสริยาภรณ์ 
 เครื่องราชอิสริยาภรณ์รัตนมงกุฎ

 ลำดับสาแหรก
# วงศ์กุ่ม
วงศ์กุ่ม หรือ Capparaceae หรือ Capparidaceae  เป็นวงศ์ของพืชมีดอกในอันดับ Brassicales  ในปัจจุบันประกอบด้วย 33 สกุลและประมาณ 700 สกุลขนาดใหญ่ได้แก่ Capparis (ประมาณ 150), Maerua (100), Boscia (37) และ Cadaba (30) วงศ์นี้มีความใกล้เคียงกับวงศ์ Brassicaceae และเคยรวมอยู่ด้วยกัน (APG, 1998) บางสกุลในวงศ์นี้ใกล้เคียงกับวงศ์ Brassicaceae มากกว่าสกุลอื่นในวงศ์เดียวกัน ปัจจุบันจึงนำไปรวมในวงศ์Brassicaceae (เป็นวงศ์ย่อย Clemoideae) หรือแยกไปเป็นวงศ์ Cleomaceae 

สกุล
Anisocapparis Cornejo & H.H.Iltis
Apophyllum F.Muell.
Bachmannia Pax
Belencita H.Karst.
Boscia Lam.
Buchholzia Engl.
Cadaba Forssk.
Calanthea (DC.) Miers
Capparicordis Iltis & Cornejo
Capparidastrum (DC.) Hutch.Capparis L.
Cladostemon A.Braun & Vatke
Colicodendron Mart.
Crateva L.
Cynophalla J.Presl
Dhofaria A.G.Mill.
Dipterygium Decne.
Euadenia Oliv.
Hispaniolanthus Cornejo & H.H.Iltis
Maerua Forssk.
Mesocapparis (Eichl.) Cornejo & H.H.IltisMonilicarpa Cornejo & H.H.Iltis
Morisonia L.
Neocalyptrocalyx Hutch.
Neothorelia Gagnep.
Poilanedora Gagnep.
Puccionia Chiov.
Quadrella J.Presl
Ritchiea R.Br. ex G.Don
Sarcotoxicum Cornejo & H.H.Iltis
Steriphoma Spreng.
Thilachium Lour.

 สกุลที่ถูกตัดออก 
Borthwickia W.W.Sm. → Resedaceae
Cleome L. → Cleomaceae
Cleomella DC. → Cleomaceae
Dactylaena Schrad. ex Schult.f. → Cleomaceae
Forchhammeria Liebm. → Stixaceae
Haptocarpum Ule → Cleomaceae
Koeberlinia Zucc. → Koeberliniaceae
Oxystylis Torr. & Frem. → Cleomaceae
Pentadiplandra Baill. → Pentadiplandraceae
Podandrogyne Ducke → Cleomaceae
Polanisia Raf. → Cleomaceae
Setchellanthus Brandegee → Setchellanthaceae
Stixis Lour. → Stixaceae
Tirania Pierre → Stixaceae
Wislizenia Engelm. → Cleomaceae

สกุลที่ถูกตัดออก ตามรายงานจาก Kers ของ Kubitzki
1. สกุลที่ไม่เหมาะกับวงศ์นี้ 
Neothorelia Gagnep.

2. สกุลที่มีข้อมูลไม่เพียงพอแต่เท่าที่มีอยู่ไม่แสดงว่าเหมาะกับวงศ์นี้ 
Borthwickia W.W.Sm. → Borthwickiaceae
Keithia Spreng.
Poilanedora Gagnep.
3. สกุลที่ไม่ได้กล่าวถึงในระบบ Kubitzki แต่บางแหล่งจะกล่าวว่าอยู่วงศ์นี้ด้วย 
Buhsia Bunge
Niebuhria DC.
# แซ็ง-นาแซร์
แซ็ง-นาแซร์  เป็นเทศบาลในจังหวัดลัวรัตล็องติก ทางตะวันตกของประเทศฝรั่งเศส เป็นเมืองที่มีท่าเรือที่สำคัญ บริเวณปากแม่น้ำลัวร์ ใกล้มหาสมุทรแอตแลนติก เป็นเมืองที่มีสืบทอดด้านการตกปลาและต่อเรืออันยาวนาน เชื่อกันว่าเมืองนี้ตั้งอยู่บนเมืองโบราณสมัยโรมันที่ชื่อ คาร์บิโล ซึ่งชาวโรมันใช้เป็นสถานที่ต่อเรือเมื่อ 56 ปีก่อนคริสต์ศักราช ได้พัฒนาเป็นเมืองท่าตั้งแต่ตอนกลางของคริสต์ศตวรรษที่ 19 เป็นต้นมา
# โรซ เปาลา อีรีบากิซา
เจ้าหญิงโรส เปาลา อิริบากิซา มกุฎราชกุมารีแห่งบุรุนดี  เป็นเจ้าหญิง และ มกุฎราชกุมารี แห่งบุรุนดี พระราชสมภพเมื่อวันที่ 20 มีนาคม ค.ศ. 1934 พระองค์เป็นพระราชธิดา ในพระเจ้ามวัมบุตซาที่ 4 แห่งบุรุนดีและสมเด็จพระราชินีเทเรซา คานยงกา และเป็นพระขนิษฐา ในพระเจ้านทาเรที่ 5 แห่งบุรุนดีพระมหากษัตริย์พระองค์สุดท้ายของบุรุนดี พระองค์ทรงเป็นผู้อ้างสิทธิ์ในราชบัลลังก์บุรุนดีหลังจากที่ พระเจ้านทาเรที่ 5 เสด็จสวรรคต และถ้าพระองค์ได้รับการยอมรับ และรัฐบาลได้ถวายพระเกียรติยศให้พระองค์เป็นพระมหากษัตริย์บุรุนดี พระองค์จะมีพระปรมาภิไธยที่ สมเด็จพระราชินีนาถโรซที่ 1 แห่งบุรุนดี
# วฤษฎิ์ ศิริสันธนะ
วฤษฎิ์ ศิริสันธนะ (เกิด 24 กันยายน พ.ศ. 2533) ชื่อเล่น ไม้ เป็นนักแสดงและนายแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

 ประวัติ 
เปลี่ยนชื่อเป็น วฤธ ศิริสันธนะ ชื่อเล่น ไม้ เกิดเมื่อวันที่ 24 กันยายน พ.ศ. 2533 เป็นคนกรุงเทพมหานคร มีพี่น้องทั้งหมด 2 คน ไม้เป็นบุตรชายคนโต มีน้องชาย 1 คน จบการศึกษาระดับชั้นมัธยมศึกษาตอนปลายจากโรงเรียนสตรีวิทยา ๒ ระดับปริญญาตรี คณะวิศวกรรมศาสตร์ มหาวิทยาลัยเกษตรศาสตร์

เข้าสู่วงการบันเทิงจากการประกวดเอ็มไทยแลนด์ 2012 ซึ่งได้รับรางวัลชนะเลิศ จนได้เซ็นสัญญากับทางช่อง 3 ซึ่งก่อนหน้านี้เขาเคยเข้าร่วมประกวดโครงการหนุ่มคลีโอ ปี 2011 แต่สิ้นสุดตำแหน่งที่ 50 ของคนสุดท้ายเท่านั้น มีผลงานการแสดงครั้งแรกคือละครเรื่อง แม่เปียดื้อ  รับบทเป็น ผู้หมวดเถลิงรัฐ คู่กับ มารี เบิร์นเนอร์

 ผลงาน 
 ผลงานละครโทรทัศน์ทั้งหมดฐานะนักแสดงอิสระ
พ.ศ.  เรื่อง   บทบาท  ออกอากาศ 2565 Club Friday the Series Love Seasons Celebration ตอน It Happens On Valentine's Day  แทน One 31 สามีเงินผ่อน นายแพทย์ศตวรรษ พินิจกานต์ (หมอวรรษ) Amarin TV HD 34 Club Friday the Series Love & Belief ความรักกับความเชื่อ ตอน คนกินแฟน ตะวันOne 31 2566 ฟางเล่นไฟ (Risk Lust Love) ปรีดี (ปรี) MONOMAX,โมโน 29 หลังคาใบบัว  วโรดม Amarin TV  เจ้าสาวในสายลม  สรวง One 31

 ละครโทรทัศน์ทั้งหมดด้านล่างนี้ออกอากาศทาง ช่อง 3
 พ.ศ.  เรื่อง  บทบาท  2556  แม่เปียดื้อ  ผู้หมวดเถลิงรัฐ ผู้ดีอีสาน  นายอำเภอเจต 2557   ในม่านเมฆ  ร้อยโททิวเมฆ เหนือกาล (ทิว) ลูกทาส  คอก 2558  ปาฏิหาริย์รักข้ามขอบฟ้า  เขตพนา เทพบุตรสุดเวหา  วริต 2559  บุษบาเร่ฝัน  ป้องปก (เฮียป้อง)  พิรุณพร่ำรัก  เดนิส ชาน 2560  คลื่นชีวิต  ไม้ / รุจน์ (รับเชิญ) เพชรกลางไฟ  อนล รัชปาลี (นล) / พระนรารักษา รักร้าย  วิเศษ วงศ์สุรกานต์ (วิน)  2562  หน่วยลับสลับเลิฟ  สารวัตรชนาธิป (คุณช้าง) แก้วกลางดง  ทรงเผ่า ปราบริปู 2563  พยากรณ์ซ่อนรัก  คชา พงศ์เวโรจน์ (ผู้กองช้าง) เมียอาชีพ  กษิดิศ เวโรจน์ (ดิศ) 2564  เมียจำเป็น  โตมร ธราดล	 2565  ภูตแม่น้ำโขง  นพ.อัคนี (ปัจจุบัน) / ขุนแสนเมือง (อดีต)

 ละครชุด 

| rowspan = "1" | 2562 || The Mirror กระจกสะท้อนกรรม ตอนที่ 19 เผลอรักนักต้มตุ๋น || มาวิน (วิน)  
|-
|}

 ละครสั้น 
 บันทึกกรรม ตอน จดหมายที่ถูกตีกลับ รับบทเป็น ทศพล (2557)
 บันทึกกรรม ตอน เผลอรัก นักต้มตุ๋น รับบทเป็น วิน (2558)

 มิวสิกวิดีโอ 
 "ใจเธอรู้ดี" − เคลิ้ม
 พ.ศ. 2563 สักวันเธอจะรักฉัน Ost.เมียอาชีพ - จารุวัฒน์ เชี่ยวอร่าม (Chandelier Music/YouTube:Ch3Thailand Music)

 รางวัล 
 ได้รับตำแหน่ง 50 คนสุดท้าย จากการเข้าร่วมประกวดโครงการ "CLEO 2011" (50 Most Eligible Bachelors 2011)
 ได้รับตำแหน่งชนะเลิศ "M Thailand 2012 ตามล่าหาพระเอก"
 รางวัลราชบัณฑิตยสถานสรรเสริญ ผู้ใช้ภาษาไทยดีเด่น ปี 2557 สาขานักแสดงประกอบชาย จากละครเรื่อง ลูกทาส
 รางวัลเกียรติยศเชิดชูเกียรติสู่ประชาคมอาเซียน ครั้งที่ ๑ ประจำปี ๒๕๖๐ สาขานักแสดงดีเด่นด้านประพฤติตนเป็นแบบอย่างที่ดีส่งเสริมภาพลักษณ์สังคมไทย
# ซัมเมอร์ เรย์
แดเนียลล์ มอยเนต (Danielle Moinet) เกิดวันที่ 28 พฤศจิกายน ค.ศ. 1983 นักมวยปล้ำอาชีพหญิงชาวอเมริกัน, ผู้จัดการมวยปล้ำอาชีพ, โมเดล, นักแสดง และอดีตผู้เล่นอเมริกันฟุตบอล

ผลงานแสดง
 ภาพยนตร์ Year Film RoleNotes2015The Marine 4: Moving Target Rachel Dawes โทรทัศน์ Year Title Role Notes2014–2017Total DivasHerselfMain cast (season 2–3)Recurring (season 4–6): 38 episodes

ผลงานความสำเร็จ
 Live Audio Wrestling End of Year Awards
  Worst Non-Wrestling Performer (2015)
 Pro Wrestling Illustrated
 Ranked No. 48 of the best 50 female singles wrestlers in the PWI Female 50 in 2014
 Pro Wrestling Insider
 Character/Gimmick of the Year (2015)
 Rolling Stone
 Worst Storyline (2015) 
 WrestleCrap
 Gooker Award (2015) - feud with Rusev and Lana/Dolph Ziggler
 Wrestling Observer Newsletter
 Worst Worked Match of the Year (2013) 

 Other awards 

Nominations
YearAwardCategoryRecipientResultRef.2014Shorty AwardsBest of Social MediaHerself

รางวัลและการเสนอชื่อเข้าชิง
 ปี รางวัล ประเภท ผู้รับ ผล อ้างอิง2014Shorty AwardsBest of Social MediaHerself
# กระต่ายขูดมะพร้าว
กระต่ายขูดมะพร้าว เป็นเครื่องมือสำหรับขูดมะพร้าวที่ยังไม่ได้กะเทาะเปลือกออก เดิมทีการขูดเนื้อมะพร้าวคั้นกะทิ จะใช้ช้อนทำจากกะลามะพร้าวขูดให้เป็นฝอย ต่อมาทำเป็นฟันซี่โดยรอบ บางแห่งใช้ซีกไม้ไผ่บากรอยเป็นซี่สำหรับขูดมะพร้าว จนกระทั่งเมื่อมีการใช้เหล็กมาทำของใช้ในครัวเรือน จึงได้ตีเหล็กแผ่นบาง ๆ ตัดรูปโค้งมน ใช้ตะไบถู ทำซี่ละเอียดปลายเหล็กคมเรียกว่า "ฟันกระต่าย" นำส่วนเหล็กขูดฟันกระต่ายนี้ไปประกบหรือเข้าเดือยกับรูปตัวสัตว์ที่เตรียมไว้จนเป็นกระต่ายขูดมะพร้าวกระต่ายขูดมะพร้าว. 30 พฤศจิกายน 2542. ศูนย์ข้อมูลกลางทางวัฒนธรรม กระทรวงวัฒนธรรม

 ศัพทมูล 
การเรียกชื่อ "กระต่ายขูดมะพร้าว" อาจเนื่องมาจาก ฟันที่ใช้ขูดเนื้อมะพร้าวมีลักษณะเป็นซี่ยาวเหมือนฟันกระต่าย ประกอบกับการทำโครงไม้ซึ่งใช้เสียบฟันขูดและนั่งเวลาขูดมะพร้าว มักทำเป็นตัวกระต่ายมากกว่าสัตว์ประเภทอื่น แม้ว่าจะมีการประดิดประดอยโครงไม้เป็นตัวแมว สุนัข และนก เป็นต้น

นอกจากคำว่า "กระต่ายขูดมะพร้าว" ยังมีคำอื่นอีก เช่น คำว่า "เหล็กขูด" ที่พูดกันมากในภาคใต้ของประเทศไทย และคำว่า "แมว" ที่พูดกันมากในภาคเหนือของประเทศไทย เป็นต้น โดยเมื่อดูความนิยมใช้คำศัพท์เมื่อคิดเป็นร้อยละ ยกเว้นคำว่า "กระต่ายขูดมะพร้าว" ที่นิยมกันมาก ยังมีคำว่า "เหล็กขูด" คิดเป็นร้อยละ 15.64 รองลงมา และนิยมพูดกันมากกว่า 2 คำศัพท์ คิดเป็นร้อยละ 8.96กระต่ายขูดมะพร้าว. โครงการภูมิศาสตร์ภาษาของประเทศไทยบนระบบสารสนเทศภูมิศาสตร์ คณะอักษรศาสตร์ จุฬาลงกรณ์มหาวิทยาลัย

 ลักษณะ 
ลักษณะของกระต่ายขูดมะพร้าว มักทำเป็นรูปสัตว์ชนิดต่าง ๆ เช่น แมว สุนัข นก หนู สิงห์ เต่า และตะกวด แต่ชาวบ้านก็ยังเรียกว่า กระต่ายขูดมะพร้าวอยู่ดี ส่วนลำตัวทำมาจากไม้เนื้อแข็งรูปสัตว์ชนิดต่าง ๆ ส่วนหัวเหมือนรูปกระต่าย หรือส่วนเหล็กขูดฟันกระต่ายนี้ไปประกบหรือเข้าเดือยกับรูปตัวสัตว์ที่เตรียมไว้ มีขากระต่าย 4 ขา หรือ 2 ขากระต่ายขูดมะพร้าว. 12 พฤศจิกายน 2555. ศูนย์ข้อมูลกลางทางวัฒนธรรม กระทรวงวัฒนธรรม
# การถอนทัพที่เดิงแกร์ก
การถอนทัพที่เดิงแกร์ก  หรือชื่อเยอรมันคือ ปฏิบัติการไดนาโม  หรือรู้จักกันในนาม ปาฏิหาริย์แห่งเดิงแกร์ก เป็นการอพยพทหารฝ่ายสัมพันธมิตรจากหาดและท่าเรือเดิงแกร์ก ประเทศฝรั่งเศส ระหว่างวันที่ 27 พฤษภาคมถึงเช้ามืดวันที่ 4 มิถุนายน ค.ศ. 1940 เพราะหน่วยทหารบริติช ฝรั่งเศสและเบลเยียมถูกกองทัพเยอรมันตัดขาดระหว่างยุทธการที่เดิงแกร์กในสงครามโลกครั้งที่สอง"1940: Dunkirk rescue is over – Churchill defiant." BBC, 2008. Retrieved 25 July 2010.Longden 2009, p. 1. มีคำสั่งอพยพเมื่อวันที่ 26 พฤษภาคมLongden 2009, p. 48. วินสตัน เชอร์ชิลล์กล่าวสุนทรพจน์ "เราจะสู้บนหาด" (We shall fight on the beaches) ต่อสภาสามัญชนเรียกเหตุการณ์ในประเทศฝรั่งเศสว่า "หายนะทางการทหารที่ร้ายแรงที่สุดในประวัติศาสตร์"Winston Churchill 2003, p. 212. เขายกย่องการช่วยเหลือทหารเหล่านี้ว่าเป็น "ปาฏิหาริย์การปลดปล่อย"Safire 2004, p. 146. 

ตั้งแต่วันที่ 28–31 พฤษภาคม ค.ศ. 1940 เหตุการณ์ซึ่งรู้จักกันในชื่อ การล้อมที่ลีลเกี่ยวข้องกับกำลังพลที่เหลืออยู่ 40,000 คน แห่งกองทัพฝรั่งเศสที่หนึ่งซึ่งครั้งหนึ่งเคยเกรียงไกร ในการปฏิบัติอันล่าช้าต่อเจ็ดกองพันของเยอรมนี ซึ่งรวมสามกองพันยานเกราะ ที่กำลังพยายามตัดขาดและทำลายกองทัพฝ่ายสัมพันธมิตรที่เดิงแกร์ก เชอร์ชิลล์ว่า "เป็นช่วงเวลา 4 วันวิกฤตที่บุรุษชาวฝรั่งเศสเหล่านี้ ภายใต้การนำอย่างกล้าหาญของนายพลมอลีนีเยร์ สามารถยันพวกเยอรมันไว้ได้ไม่น้อยกว่า 7 กองพลที่อาจไปร่วมวงที่เดิงแกร์ก นี่คือผลงานอันยอดเยี่ยมที่เปิดทางให้บรรดาสหายซึ่งมีโชคกว่าตลอดจนกองทหารบริติชสามารถหนีรอดได้"Winston Churchill 1949, p. 86.

thumb|ทหารอังกฤษหลังอพยพมาถึงเกาะบริเตนใหญ่
ในวันแรก มีทหารได้รับการอพยพเพียง 7,011 นาย แต่ ในวันที่เก้า ทหารทั้งสิ้น 338,226 นาย (เป็นทหารบริติช 198,229 นาย ทหารฝรั่งเศส 139,997 นาย)Taylor 1965 ได้รับการช่วยเหลือจากกองเรือ 993 ลำที่ประชุมอย่างเร่งด่วน หน่วยทหารจำนวนมากสามารถลงเรือจากกำแพงหินของท่าเรือสู่เรือประจัญบานและเรือใหญ่อื่นของบริติช 42 ลำ ขณะที่หน่วยทหารอื่น ๆ ต้องลุยน้ำหาเรือ รอหลายชั่วโมงเพื่อขึ้นเรือในน้ำที่สูงถึงไหล่ บางหน่วยโดยสารเรือจากหาดสู่เรือลำใหญ่กว่า และทหารหลายพันคนถูกพากลับสหราชอาณาจักรโดย "กองเรือน้อยแห่งเดิงแกร์ก" (little ships of Dunkirk) อันขึ้นชื่อ ซึ่งเป็นกองเรือเดินสมุทรพาณิชย์ เรือประมง เรือเพื่อสันทนาการ และเรือกู้ชีพของสถาบันเรือกู้ชีพแห่งชาติราวเจ็ดร้อยลำ ซึ่งลูกเรือพลเรือนของเรือเหล่านี้ถูกเรียกเข้ารับราชการเป็นการฉุกเฉิน "ปาฏิหารย์แห่งเรือน้อย" ยังเป็นความทรงจำพื้นบ้านที่โดดเด่นในสหราชอาณาจักรKnowles, David J. "The 'miracle' of Dunkirk". BBC News, 30 May 2000. Retrieved 18 July 2009."History". The Association of Dunkirk Little Ships. Retrieved 11 April 2008.
# พิพิธภัณฑ์ประวัติศาสตร์คอมพิวเตอร์
พิพิธภัณฑ์ประวัติศาสตร์คอมพิวเตอร์  เป็นพิพิธภัณฑ์ที่ก่อตั้งในปี 1996 ที่เมืองเมาน์เทนวิว ,รัฐแคลิฟอร์เนีย ,สหรัฐอเมริกา พิพิธภัณฑ์ที่อุทิศตนเพื่ออนุรักษ์และนำเสนอเรื่องราวและสิ่งประดิษฐ์ของยุคสารสนเทศ และสำรวจการปฏิวัติคอมพิวเตอร์และผลกระทบต่อสังคมBell, Gordon (2011).Backgrounder Press release on the Computer History Museum
# ประตูกั้นชานชาลา
thumb|ประตูกั้นชานชาลาของสถานีรถไฟใต้ดินสิงคโปร์
thumb|ประตูกั้นชานชาลาของสถานีรถไฟฟ้าปารีส สาย 14
thumb|ประตูกั้นชานชาลาของสถานีรถไฟใต้ดินบาร์เซโลนา
thumb|ประตูกั้นชานชาลาของสถานีรถไฟใต้ดินไทเป
right|thumb|ประตูกั้นชานชาลาของสถานีรถไฟฟ้าเชื่อมท่าอากาศยานโทรอนโต
right|thumb|ประตูกั้นชานชาลาของสถานีรถไฟใต้ดินควังจู
thumbnail|right|ประตูกั้นชานชาลาของสถานีรถไฟใต้ดินลอนดอน
right|thumb|ประตูกั้นชานชาลาของสถานีรถไฟฟ้ามหานคร สายเฉลิมรัชมงคล กรุงเทพมหานคร
220px|thumbnail|ประตูกั้นชานชาลาของ
รถไฟฟ้าบีทีเอส

ประตูกั้นชานชาลา  เป็นประตูที่กั้นระหว่างชานชาลาสถานีรถไฟฟ้าและขบวนรถไฟฟ้า ส่วนใหญ่มักจะติดตั้งพร้อมกับวันเปิดเดินรถ หรือภายหลังจากนั้น ประตูกั้นชานชาลาแห่งแรกของโลก อยู่ที่สถานีรถไฟใต้ดินเซนต์ปีเตอส์เบิร์ก ซึ่งเปิดใน ค.ศ. 1961 ประตูกั้นชานชาลามีสองแบบหลักแบ่งตามความสูง ได้แก่ แบบเต็มความสูงขบวนรถ และแบบครึ่งความสูงขบวนรถ ประตูกั้นชานชาลานอกจากจะช่วยป้องกันไม่ให้ผู้โดยสารตกลงรางรถไฟแล้ว ยังช่วยกักอากาศเย็นภายในสถานีเพื่อเป็นการประหยัดพลังงาน

 การใช้งาน 
 ไทย 
 รถไฟฟ้าบีทีเอส
  และ  ติดตั้งที่ สถานีสยาม เป็นสถานีแรก และได้ทำการติดตั้งในอีก 35 สถานี คือ ศาลาแดง, ช่องนนทรี, สุรศักดิ์, อนุสาวรีย์ชัยสมรภูมิ, พญาไท, ชิดลม, อโศก, พร้อมพงษ์, ทองหล่อ, อ่อนนุช รวมถึงส่วนต่อขยาย ได้แก่ ห้าแยกลาดพร้าว–คูคต และ สำโรง–เคหะ โดยปัจจุบัน กรุงเทพมหานคร อยู่ระหว่างการพิจารณาติดตั้งเพิ่มเติมในสถานีส่วนต่อขยายที่เหลืออยู่ให้ครบทั้งหมดคือ กรุงธนบุรี-บางหว้า และบางจาก-แบริ่ง
 
 รถไฟฟ้ามหานคร
  โดยเป็นแบบเต็มความสูงที่สถานีอิสรภาพ-บางซื่อ และแบบครึ่งความสูงที่สถานียกระดับทั้งหมด ตั้งแต่สถานี เตาปูน–ท่าพระ–หลักสอง
 
 
 
  (กำลังก่อสร้าง)
 รถไฟฟ้าแอร์พอร์ต เรล ลิงก์ สถานีมักกะสัน และ สถานีสุวรรณภูมิ

 บราซิล 
 รถไฟใต้ดินเซาเปาลู
  สายสีเขียว ติดตั้งเมื่อวันที่ 30 มกราคม ค.ศ. 2010
  สายสีเหลือง ติดตั้งเมื่อปี ค.ศ. 2010 - ค.ศ. 2011  , São Paulo Metro Official website

 แคนาดา 
 รถไฟใต้ดินโทรอนโต 
 สายยีแองจ์ จะติดตั้งภายใน ค.ศ. 2013TTC plans suicide barriers on Yonge line
 สายม.ยีแองจ์ จะติดตั้งภายใน ค.ศ. 2015
  รถไฟฟ้าเชื่อมท่าอากาศยานโทรอนโต

 จีน 
 รถไฟใต้ดินเซี่ยงไฮ้
 รถไฟใต้ดินปักกิ่ง
 รถไฟใต้ดินกว่างโจว
 รถไฟใต้ดินเซินเจิ้น

เดนมาร์ก
 รถไฟใต้ดินโคเปนเฮเกน

ฟินแลนด์
 รถไฟใต้ดินเฮลซิงกิ

ฝรั่งเศส
 รถไฟฟ้าปารีส
  สาย 1 (ตั้งแต่ ค.ศ. 2012)
  สาย 13 (ตั้งแต่ ค.ศ. 2010)
  สาย 14

 อินเดีย
 รถไฟฟ้าเดลี
  รถไฟฟ้าเชื่อมท่าอากาศยานเดลี 
 รถไฟฟ้าโกลกาตา
 สาย 1
 สาย 2

อิตาลี
 รถไฟฟ้าตูริน
 รถไฟฟ้าเวนิส
 รถไฟฟ้ามิลาน
  สาย 4
  สาย 5
 รถไฟฟ้าเบรชชา
 รถไฟฟ้าโรม
  สาย C

 ญี่ปุ่น 
โตเกียวเมโทร ติดตั้งประตูกั้นชานชาลาในปี ค.ศ. 1991 พร้อมกับเปิดเส้นทางสายนัมโบะกุ

 มาเลเซีย 
ติดตั้งในสถานีรถไฟใต้ดินในสายเกอลานาจายา ทุกสถานี

 เกาหลีใต้ 
ติดตั้งในรถไฟใต้ดินโซล สาย 2 ที่ สถานียงดู เป็นสถานีแรก ปัจจุบันกำลังติดตั้งให้เสร็จภายใน ค.ศ. 2018잇단 투신에도…국철 스크린도어 설치는 '서행'  Hankooki.com (in Korean)

 ไต้หวัน 
 รถไฟใต้ดินไทเป 
  สายสีน้ำตาล (สายเหวินหู)
  สายสีแดง (สายตั้นซุ่ยชินยี่)
  สายสีเขียว (สายซงชานซินเตี้ยน)
  สายสีส้ม (สายจงเห้อชินลู่)
  สายน้ำเงิน (สายป่านนาน)
  สายสีเหลือง (สายวงกลม)
 รถไฟฟ้าจังหวัดเกาซุยง
  สายสีส้ม 
  สายสีแดง

 อุบัติเหตุ
# ดาวแคระส้ม
ดาวแคระส้ม  หรือ ดาวแคระ K  มีชื่อเป็นทางการว่า ดาวฤกษ์แถบลำดับหลักประเภท K  เป็นดาวฤกษ์ในแถบลำดับหลักซึ่งมีชนิดสเปกตรัมเป็นแบบ K และความส่องสว่างในระดับ V ดาวเหล่านี้เป็นตัวกลางขนาดระหว่างดาวฤกษ์แถบลำดับหลักประเภท M สีแดง และดาวฤกษ์แถบลำดับหลักประเภท G สีเหลือง มีมวล 0.6-0.9 เท่าของมวลดวงอาทิตย์A Modern Mean Stellar Color and Effective Temperatures (Teff)  # Sequence for O9V-Y0V Dwarf Stars, E. Mamajek, 2011, website และอุณหภูมิพื้นผิวอยู่ระหว่าง 3,900 และ 5,200 เคลวิน ตัวอย่างดาวที่รู้จักกันดี เช่น อัลฟาคนครึ่งม้า และเอปไซลอน อินเดียนแดงEmpirical bolometric corrections for the main-sequence, G. M. H. J. Habets and J. R. W. Heintze, Astronomy and Astrophysics Supplement 46 (November 1981), pp. 193-237.
# มิลลิเมตรปรอท
มิลลิเมตรปรอท เป็นหน่วยวัดความดัน เดิมหมายถึงความดันภายนอกที่ทำให้ปรอทในหลอดแก้วสูงขึ้น 1 มิลลิเมตร ในปัจจุบันมีค่าที่แม่นยำอยู่ที่ 13.5951 × 9.80665 = 133.322387415 ปาสกาลConventional millimetres of mercuryใช้อักษรย่อว่า "mmHg" หน่วยนี้ไม่ใช่หน่วยในระบบหน่วยวัดระหว่างประเทศ (SI) แต่นิยมใช้ในหลายสาขาวิชา เช่น การแพทย์
# เอชดี 69830 ดี
เอชดี 69830 ดี  เป็นดาวเคราะห์นอกระบบที่โคจรรอบๆ ดาวแคระส้ม เอชดี 69830 ใช้เวลา 197 วัน เป็นดาวเคราะห์ที่รู้จักกันชั้นนอกสุดในระบบดาวเคราะห์ และอาจจะอยู่ภายในเขตอาศัยได้ ค้นพบในวันที่ 18 พฤษภาคม ค.ศ. 2006
# ก้านยาว อรุณเหลือง
ก้านยาว อรุณเหลือง หรือ พิเชษฐ์ อรุณเหลือง เป็นผู้ฝึกสอนมวยไทยที่มีลูกศิษย์ระดับแชมป์โลกหลายราย รวมถึงได้รับการยกย่องจากบุคคลหลายประเทศ และมีชื่อเสียงเป็นที่รู้จักในสหรัฐอเมริกา

ครูก้านยาว อรุณเหลือง คือผู้อยู่เบื้องหลังในการผลักดันชื่อเสียงให้แก่ค่ายมวยแฟร์เท็กซ์ทั้งในประเทศไทยและสหรัฐอเมริกา โดยทำเป็นหัวหน้าผู้ฝึกสอนมวยไทย ให้แก่นักมวยระดับแชมป์เวทีมวยลุมพินีสามราย, แชมป์โลกกว่าสิบราย รวมถึงนักมวยระดับแถวหน้า อาทิ บุญเกิด ฟ้าพิมาย, อเล็กซ์ กง, จงสนั่น แฟร์เท็กซ์ และ ฌอง-คล็อด ลอเยอร์ รวมถึงเป็นผู้ฝึกสอนชำนาญการให้แก่นักกีฬา 16 คนจากทวีปอเมริกาเหนือในรายการโทรทัศน์เรียลลิตีที่มีชื่อว่า ดิอัลติเมตไฟเตอร์ ที่จัดฉายทางช่องสไปค์ ใน พ.ศ. 2548

 ประวัติ 
ครูก้านยาว อรุณเหลือง เกิดที่ย่านชานเมืองที่กรุงเทพมหานคร ประเทศไทย เขาออกจากโรงเรียนและฝึกมวยที่ค่ายมวยศิษย์พ่อแดง จากนั้นเพียง 2 เดือน เขาก็ได้เป็นนักมวยไทยระดับอาชีพขณะที่มีอายุ 15 ปี ในฐานะนักต่อสู้คนหนึ่ง นี่เป็นวิธีเดียวที่จะช่วยให้ครอบครัวของเขาหลุดพ้นจากความยากจน ก่อนที่เขาจะอำลาวงการขณะที่มีอายุ 25 ปี โดยได้ต่อสู้ 65 ครั้งในประเทศไทยทั้งในเวทีมวยลุมพินีและเวทีมวยราชดำเนิน จากการที่เขาใช้เข่าโจมตีได้อย่างรุนแรงนี้ ส่งผลให้เขาได้รับฉายาว่า "ดร.เข่า"

ภายหลังจากที่ค่ายมวยศิษย์พ่อแดงได้เข้ารวมกับค่ายมวยแฟร์เท็กซ์ และภายหลังจากการเสร็จสิ้นการเกณฑ์ทหาร ครูก้านยาวได้ทำหน้าที่เป็นผู้ฝึกสอนที่ค่ายมวยแฟร์เท็กซ์ ที่บางพลี กรุงเทพมหานคร เขามีส่วนสูงที่ 6 ฟุต 4 นิ้ว ซึ่งเป็นความสูงที่ผิดปกติสำหรับคนไทยโดยเฉลี่ย ส่งผลให้เป็นขอบเขตในการฝึกสอนชาวอเมริกันและชาวยุโรปที่มีขนาดสูงใหญ่กว่าได้สำเร็จ เขายังได้ปรับรูปแบบมวยไทยให้กับนักมวยที่เข้าแข่งขันในเค-วันรวมถึงศิลปะการต่อสู้แบบผสม ภายใต้การตัดสินใจเชิงกลยุทธ์ของ ฟิลิปส์ วงษ์ ซึ่งเป็นทั้งผู้ก่อตั้งและประธานของแฟร์เท็กซ์ที่จะนำมวยไทยไปยังสหรัฐอเมริกา โดยเขาได้ย้ายไปอยู่ค่ายมวยไทยแฟร์เท็กซ์ รัฐแอริโซนา ใน พ.ศ. 2536 ก่อนที่ค่ายมวยดังกล่าวจะย้ายไปซานฟรานซิสโกใน พ.ศ. 2539

 ชีวิตส่วนตัว 
ครูก้านยาวมีภรรยาและบุตรสาวสองคนที่นี่จาก USA ประจำวันอาทิตย์ที่ 15 ก.ค. 2555 - เดลินิวส์ โดยเขามีถิ่นพำนักอยู่ที่ลอสแอนเจลิส สหรัฐอเมริกาชาวไทยที่รักในหลวง - Thai LA newspaper และมีผู้เข้ารับการฝึกสอนมวยไทยหลายรายสยามทาวน์ ซานฟราน ฉบับที่ 105 - Siamtownus.com